Pietų Kaukazas

Pietų Kaukazas (arba UžkaukazėTerminas Užkaukazė kilęs iš rusų termino , kuris reiškia „regioną esantį į pietus nuo Kaukazo kalnų“.) – regionas, esantis į pietus nuo Didžiojo Kaukazo kalnagūbrio. Užkaukazei priskiriamas pietinis Didžiojo Kaukazo šlaitas, Mažasis Kaukazas, Karabacho kalnai, Talyšo kalnai, Kolchidės žemuma, Kuros-Arakso žemuma, Lenkoranės žemuma. Vakaruose yra Juodoji jūra, rytuose – Kaspijos jūra.

Regione išsidėsčiusios Armėnijos, Azerbaidžano ir Gruzijos valstybės.

Šiame regione yra naftos, mangano rūdos, auginama arbata, vaisiai, čia yra senos vyndarystės tradicijos.

Pietų Kaukazas nuo seno svarbus geopolitinis regionas, grandis tarp Vakarų ir Rytų. IX–VI a. pr. m. e. gyvavo viena seniausių valstybių – Urartija.

 Vynas 
Pietų Kaukaze, šiuolaikinės Turkijos, Gruzijos, Armėnijos ir Irano teritorijose yra gaminamas vynas ir auginamas tikrasis vynmedis.But was it plonk?, Boston Globe Kai kurie ekspertai teigia, jog vyno gaminimo ištakos gali būti šiame regione.Hugh Johnson Vintage: The Story of Wine pg 15 Simon & Schuster 1989 Archeologinių kasinėjimų metu regione buvo rasta vynuogė, kurios amžius yra apie 7000–5000 m. pr. m. e.Johnson pg 17

 Taip pat skaitykite 
 Kaukazo kalnai
 Didysis Kaukazas
 Mažasis Kaukazas

 Šaltiniai 

Kategorija:Kaukazas
Kategorija:Armėnijos geografija
Kategorija:Azerbaidžano geografija
Kategorija:Gruzijos geografija